Document ID: 32001R1142

Κανονισμός (ΕΚ) αριθ. 1142/2001 του Συμβουλίου
της 7ης Ιουνίου 2001
για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής,
Εκτιμώντας τα ακόλουθα:
(1) Το Συμβούλιο, με τον κανονισμό (ΕΚ) αριθ. 2505/96(1), προέβη στο άνοιγμα κοινοτικών δασμολογικών ποσοστώσεων για ορισμένα αγροτικά και βιομηχανικά προϊόντα. Θα πρέπει να καλυφθούν οι ανάγκες εφοδιασμού της Κοινότητας όσον αφορά τα εν λόγω προϊόντα, υπό τους ευνοϊκότερους, κατά το δυνατόν, όρους. Ως εκ τούτου, είναι σκόπιμο να ανοιχθούν κοινοτικές δασμολογικές ποσοστώσεις, με μειωμένο ή μηδενικό δασμό, για τις αναγκαίες ποσότητες, να αυξηθούν οι ποσότητες και να παραταθεί η ισχύς ορισμένων υφιστάμενων δασμολογικών ποσοστώσεων, χωρίς όμως να διαταραχθεί η ισορροπία των αγορών των εν λόγω προϊόντων.
(2) Θα πρέπει να διαγραφούν από τον πίνακα του παραρτήματος Ι του κανονισμού (ΕΚ) αριθ. 2505/96 ορισμένα προϊόντα που αναφέρονται σ' αυτόν, για τα οποία η Κοινότητα δεν έχει πλέον συμφέρον να διατηρεί κοινοτική δασμολογική ποσόστωση.
(3) Δεδομένης της οικονομικής σπουδαιότητας του παρόντος κανονισμού, συντρέχει λόγος επείγουσας ανάγκης όπως προβλέπεται στο σημείο Ι.3 του πρωτοκόλλου το οποίο προσαρτάται στη συνθήκη του Άμστερνταμ σχετικά με το ρόλο των εθνικών κοινοβουλίων στην Ευρωπαϊκή Ένωση.
(4) Κατά συνέπεια, ο κανονισμός (ΕΚ) αριθ. 2505/96 θα πρέπει να τροποποιηθεί, αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την ποσοστωτική περίοδο από την 1η Ιανουαρίου έως τις 30 Ιουνίου 2001, το παράρτημα Ι του κανονισμού (ΕΚ) αριθ. 2505/96 τροποποιείται ως εξής:
- ο όγκος της δασμολογικής ποσόστωσης με αύξοντα αριθμό 09.2935, μεταβάλλεται σε 80000 τόνους.
Για την ποσοστωτική περίοδο από την 1η Ιανουαρίου έως τις 31 Δεκεμβρίου 2001, το παράρτημα Ι του κανονισμού (ΕΚ) αριθ. 2505/96 τροποποιείται ως εξής:
- ο όγκος της δασμολογικής ποσόστωσης με αύξοντα αριθμό 09.2711, μεταβάλλεται σε 700000 τόνους,
- ο όγκος της δασμολογικής ποσόστωσης με αύξοντα αριθμό 09.2727, μεταβάλλεται σε 10000 τόνους,
- ο όγκος της δασμολογικής ποσόστωσης με αύξοντα αριθμό 09.2867 μεταβάλλεται σε 460 τόνους,
- ο όγκος της δασμολογικής ποσόστωσης με αύξοντα αριθμό 09.2976, μεταβάλλεται σε 1200000 μονάδες,
- ο όγκος της δασμολογικής ποσόστωσης με αύξοντα αριθμό 09.2993, μεταβάλλεται σε 120000000 m2.
Άρθρο 2
Οι δασμολογικές ποσοστώσεις που αναγράφονται στο παράρτημα του παρόντος κανονισμού προστίθενται στο παράρτημα Ι του κανονισμού (ΕΚ) αριθ. 2505/96, με ισχύ από την 1η Ιουλίου 2001.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 7 Ιουνίου 2001.

Labels: 3
1